[{"text_idx": "#000000", "text": "Hodiau\u0306 mi trovis en du diversaj interretaj pag\u0302aroj mirindajn fotarojn pri la lokoj, kiujn forlasis civilizo. Kie restas detruig\u0302antaj kaj rustantaj spuroj (forlasita tekniko kaj neuzataj konstruaj\u0302oj). Ne c\u0302iuj, sed mirinde multaj homoj, mi scias, aprezas tiajn fotarojn. Do, jen donaco al samgustanoj el Esperantujo."}, {"text_idx": "#000001", "text": "La unua fotaro estas pri la uranaj minejoj en populara sud-rusia ripozloko c\u0302irkau\u0306 la urbo Pjatigorsk (estas tie deko da proksime lokitaj urboj, plejparte ripozejoj c\u0302e fontoj de minerala akvo). En la fama monto Bes\u0302tau\u0306 (kaj en la malpli fama Bik) estis, kiel evidentig\u0302is, uranaj minejoj, ekfunkciintaj fine de la 1940-aj jaroj. La minejoj jam longe ne funkcias (pro elc\u0302erpig\u0302o de industrie minebla urano tie), kaj entuziasmuloj s\u0302atas tie promeni por fari belajn fotojn kaj ricevi sian dozon de dang\u0302era radiado..."}, {"text_idx": "#000002", "text": "La fotaron akompanas ruslingva intervjuo pri la situacio c\u0302irkau\u0306 la minejoj. Se kredi la komentojn, parton de la fotoj la fotintoj faris dum la pasinta NovJara festo, kiun ili pasigis en la forlasita minejo..."}, {"text_idx": "#000003", "text": "La alia simila fotaro temas pri la \u201emalaperinta maro\u201c \u2014 Aralo. Grupo de fotoentuziastoj vojag\u0302is pasintau\u0306tune en Uzbekio, en la lokoj kie iam estis la suda bordo de la Arala Maro (fakte g\u0302i estas salita lago). Fotoj de la iama fundo, de la restintaj en dezerto s\u0302ipoj kaj aliaj estas tre impresaj."}, {"text_idx": "#000004", "text": "La Arala Maro rapide malaperadis dum la fino de la 20-a jarcento. Rezulte multaj fis\u0302kaptistaj log\u0302lokoj trovig\u0302as kelkdek kilometrojn (!) for de la maro, multaj ig\u0302is pro tio nelog\u0302ataj. En norda parto de la salita lago oni sukcesis konstrui grandan digon, pro kio la norda (plene en kazah\u0302ia teritorio) parto de la lago \u201eresanig\u0302as\u201c (akvo de Sirdarja restas plene en tiu malpli granda parto de Aralo). Pri tio ruse."}, {"text_idx": "#000005", "text": "Kiel rakontas la partoprenanto de la fotoekspedicio, antau\u0306 nelonge sur la fundo de Aralo oni trovis restaj\u0302ojn de antikva urbo. Arkeologoj esploras g\u0302in nun por kompreni, en kiu epoko estis konstruita tiu urbo. Estas ja interese, ke iam oni konstruis urbon, kiun poste plene kovris la akvo kaj nun, post la refoja foriro de la akvo, oni povis trovi sur la iama fundo konstruaj\u0302ojn kaj tombojn. Unu el la hipotezoj pri Aralo estas, ke la akvonivelo en g\u0302i ofte s\u0302ang\u0302ig\u0302as pro nekonataj kialoj kaj ke eble homaro ne tiom multe kulpas pri s\u0302rumpig\u0302o de la maro."}, {"text_idx": "#000008", "text": "\u0415\u0441\u043b\u0438 \u0432\u044b \u043f\u043e\u043f\u0430\u043b\u0438 \u0432 \u044d\u0442\u043e\u0442 \u0431\u043b\u043e\u0433 \u0441\u043b\u0443\u0447\u0430\u0438\u0306\u043d\u043e, \u043f\u043e\u0434\u043f\u0438\u0448\u0438\u0442\u0435\u0441\u044c \u043d\u0430 RSS-\u043b\u0435\u043d\u0442\u0443 \u0438 \u0431\u0443\u0434\u044c\u0442\u0435 \u0432 \u043a\u0443\u0440\u0441\u0435 \u0432\u0441\u0435\u0445 \u043e\u0431\u043d\u043e\u0432\u043b\u0435\u043d\u0438\u0438\u0306!\nSe vi trovis vin hazarde en tiu c\u0302i blogo, abonu la RSS-fadenon kaj ricevadu avertojn pri c\u0302iu nova notico!"}, {"text_idx": "#000010", "text": "Gorg\u0302o de la fama golfo Gorg\u0302o de la grandega golfo Kara-Bogaz-Gol en orienta parto de la Kaspia lago. Iam mi legis,..."}, {"text_idx": "#000014", "text": "\u2022 La 18-a de januaro en historio"}, {"text_idx": "#000015", "text": "La 18-an de januaro 1943 estis deprenita sieg\u0302o de Leningrado. En realeco tio aspektis kiel sekurigo de kelkajn kilometrojn larg\u0302a koridoro..."}]